Diari Oficial de la Generalitat Valenciana


Sumari del DOGV 9517, del 23-01-2023 (2023/306)

RESOLUCIÓ de 28 de desembre de 2022, de la Conselleria d'Hisenda i Model Econòmic, per la qual s'accepta la cessió gratuïta de l'ús de dos despatxos, i del tram de corredor que permet accedir-hi, de la primera planta del bé immoble situat al carrer de Peníscola, número 21, de Benicarló, per a destinar-los al centre de salut de la localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9517

Data del DOGV
:   23-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/306


Data del document
:   28-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de desembre de 2022, de la Conselleria d'Hisenda i Model Econòmic, per la qual s'accepta la cessió gratuïta de l'ús de dos despatxos, i del tram de corredor que permet accedir-hi, de la primera planta del bé immoble situat al carrer de Peníscola, número 21, de Benicarló, per a destinar-los al centre de salut de la localitat. [2023/306]  
L'Ajuntament de Benicarló, en Acord de 26 de maig de 2022, va aprovar inicialment la cessió gratuïta a la Generalitat de l'ús de dos despatxos, i del tram de corredor que permet accedir-hi, de la primera planta del bé immoble situat al carrer Peníscola, núm. 21, de Benicarló per a destinar-los al centre de salut de la localitat.  
Mitjançant Resolució de 14 juliol de 2022, de la regidora delegada de l'Àrea de Contractació i Patrimoni de l'Ajuntament de Benicarló, es va elevar a definitiu l'Acord del Ple de 26 de maig de 2022.  
La Direcció General d'Alta Tecnologia, Inversions i Infraestructura de la Conselleria de Sanitat Universal i Salut Pública, mitjançant escrit de 21 de novembre de 2022, ha proposat l'acceptació de la cessió.  
  
L'article 44 de la Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat, i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Pública, a qui correspon la seua administració, defensa i conservació.  
  
En conseqüència, amb base en els articles mencionats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per l'Ajuntament de Benicarló de dos despatxos, i del tram de corredor que permet accedir-hi, de la primera planta del bé immoble situat al carrer Peníscola, núm. 21, d'aquesta localitat.  
Formen part de l'immoble que consta inscrit en el Registre de la Propietat de Benicarló, en el tom 671, llibre 180, foli 82, finca de Benicarló 18821, inscripció 1a.  
Formen part de la referència cadastral 3310092ZZ5933U8610GY.  
Els immobles s'accepten lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Benicarló és amb la condició que el Centre de Salut Pública de Benicarló puga disposar de l'espai necessari perquè el personal del centre puga fer el seu treball a conseqüència de la reestructuració dels farmacèutics titulars.  
  
  
Tercer  
El dret d'ús sobre els immobles haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Pública, a qui corresponen les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Quart  
Notificar la present resolució a l'ajuntament cedent, així com a la conselleria proponent, i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 28 de desembre de 2022.- La directora general del Sector Públic i Patrimoni (p. d. R 8.06.2022; DOGV 9360, 13.06.2022): Isabel Castelló García.